##  **ບົດນຳ**

ໃບ​ອ້າງ​ອີງຂໍ້ເທັດຈິງນີ້​ໃຫ້​ຂໍ້​ມູນ​ໂດຍ​ຫຍໍ້​ກ່ຽວ​ກັບລັດ​ຖະ​ບັນ​ຍັດການ​ສຶກ​ສາສຳ​ລັບ​ບຸກ​ຄົນ​ທີ່​ມີ​ຄວາມ​ພິ​ການ (Individuals with Disabilities Education Act, IDEA) ພາກ B ແລະ ຂໍ້​ກຳ​ນົດ​ຂອງການຊອກຫາ​ເດັກ​ນ້ອຍ (Child Find) ​ຕາມກົດ​ໝາຍ​ຂອງ​ລັດ ທີ່​ນຳໃຊ້​ກັບໜ່ວຍ​ງານ​ການ​ສຶກ​ສາ​ທ້ອງ​ຖິ່ນ (Local Educational Agencies, LEAs) ຢູ່ໃນລັດ​ມາດຊາ​ຊູ​ເຊັດ ແລະ ໃຫ້​ຂໍ້​ມູນ​ເພື່ອສະ​ໜັບ​ສະ​ໜູນ LEA ໃນ​ການ​ຮັບ​ປະ​ກັນ​ວ່າ​ເດັກ​ທີ່​ມີ​ຄວາມ​ພິ​ການ​ໄດ້​ຮັບ​ການ​ລະ​ບຸ​ຕົວ​ຕົນ, ລະ​ບຸ​ທີ່​ຢູ່ ແລະ ປະ​ເມີນ​ຜົນຢ່າງ​ສົມ​ເຫດ​ສົມ​ຜົນ. ຢູ່ໃນລັດ​ມາດ​ຊາ​ຊູ​ເຊັດ, LEA ຕ້ອງ​ດຳ​ເນີນ​ກິດ​ຈະ​ກຳ​ຂອງ​ການ​ຊອກ​ຫາ​ເດັກ​ນ້ອຍສຳ​ລັບ​ເດັກ​ນ້ອຍທຸກ​ຄົນ​ທີ່​ມີ​ຄວາມ​ພິ​ການ​ອາ​ຍຸແຕ່ 3 ຫາ 21 ປີທີ່​ອາ​ໄສ​ຢູ່ ຫຼື ເຂົ້າໂຮງ​ຮຽ​ນ​ເອ​ກະ​ຊົນ​ໃນ​ພື້ນ​ທີ່​ທາງ​ພູມ​ສາດ​ຂອງ LEA.

**ພາບ​ລວມ​ຂອງ​ຂໍ້​ກຳ​ນົດ​ການ​ຊອກ​ຫາ​ເດັກ​ນ້ອຍ (Child Find) ຂອງ​ລັດ​ຖະ​ບານ​ກາງພາຍ​ໃຕ້ IDEA ພາກ B**

ເດັກ​ນ້ອຍ​ທີ່​ມີ​ຄວາມ​ພິ​ການທຸກ​ຄົນ​ທີ່​ອາ​ຍຸ​ແຕ່ 3 ຫາ 21 ປີ​ທີ່​ອາ​ໄສ​ຢູ່​ໃນລັດ, ລວມ​ທັ​ງ​ເດັກ​ທີ່​ມີ​ຄວາມ​ພິ​ການ​ທີ່​ຢູ່​ໃນ​ການ​ດູ​ແລ​ການ​ອຸ​ປະ​ຖຳ, ບໍ່​ມີ​ທີ່​ຢູ່​ອາ​ໄສ, ຮຽນ​ຢູ່​ເຮືອນ ຫຼື ເຂົ້າ​ຮຽນ​ຢູ່​ໂຮງ​ຮຽ​ນ​ເອ​ກະ​ຊົນ, ໂດຍບໍ່ຄຳ​ນຶງ​ເຖິງຄວາມ​ຮ້າຍ​ແຮງ​ຄວາມ​ພິ​ການ​ຂອງ​ພວກ​ເຂົາ ແລະ ຜູ້​ທີ່​ຕ້ອງ​ການ ການ​ສຶກ​ສາ​ພິ​ເສດ ແລະ ບໍ​ລິ​ການ​ທີ່​ກ່ຽວ​ຂ້ອງ, ຕ້ອງ​ໄດ້​ຮັບ​ການ​ລະ​ບຸ​ຕົວ​ຕົນ, ລະ​ບຸທີ່​ຢູ່ ແລະ ການ​ປະ​ເມີນ​ຜົນ. ການ​ຂອກ​ຫາ​ເດັກ​ຕ້ອງ​ລວມ​ເອົາ​ເດັກ​ທີ່​ຢູ່​ໃນ​ການ​ສົງ​ໄສວ່າ​ເປັນ​ເດັກ​ທີ່​ມີ​ຄວາມ​ພິ​ການ ແລະ ຕ້ອງ​ການ ການ​ສຶກ​ສາ​ພິ​ເສດ, ເຖິງ​ແມ່ນ​ວ່າ​ພວກ​ເຂົາ​ໄດ້​ຮັບ​ການ​ເລື່ອນ​ຊັ້ນ​ຈາກ​ຊັ້ນ​ໜຶ່ງໄປ​ຫາ​ຊັ້ນ​ອື່​ນ​ກໍ​ຕາມ. ສຳ​ລັບ​ຂໍ້​ມູນ​ເພີ່ມ​ເຕີມ​ກ່ຽວ​ກັບ​ຂໍ້​ກຳ​ນົດ​ການ​ຊອກ​ຫາ​ເດັກ​ຂອງ​ລັດ​ຖະ​ບານ​ກາງ, ກະ​ລຸ​ນາ​ເບິ່ງບໍ​ລິ​ການ​ຟື້ນ​ຟູ ແລະ ສຳນັກ​ງານ​ການ​ສຶກ​ສາ​ພິ​ເສດ​ຂອ​ງ​ພະ​ແນກ​ການ​ສຶກ​ສາ​ຂອງ​ສະຫະ​ລັດ​ອາ​ເມ​ລິ​ກາ (United States Department of Education’s Office of Special Education and Rehabilitative Services, OSERS), [*ເສັ້ນ​ທາງ​ການ​ກັບຄືນ​ໄປ​ໂຮງ​ຮຽນ (Return to School Roadmap): ການ​ຊອກ​ຫາ​ເດັກພາຍ​ໃຕ້​ພາກ B ຂອງ​ລາ​ຊະ​ບັນ​ຍັດ​ການ​ສຶກ​ສາ​ຂອງ​ຄົນ​ທີ່​ມີ​ຄວາມ​ພິ​ການ (Child Find Under Part B of the Individuals with Disabilities Education Act)*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a)(24 ສິງ​ຫາ 2021)(ຄຳ​ແນະ​ນຳ​ການ​ຊອກ​ຫາ​ເດັກ).

IDEA ພາກ B ກຳ​ນົດ​ໃຫ້ LEA ແຕ່​ລະ​ບ່ອນ​ຕ້ອງ “ລະ​ບຸ​ທີ່​ຢູ່, ລະ​ບຸຕົວ​ຕົນ ແລະ ປະ​ເມີນເດັກ​ທຸກ​ຄົນ​ທີ່​ມີ​ຄວາມ​ພິ​ການ​ຜູ້​ທີ່​ໄດ້​ເຂົ້າໂຮງ​ຮຽນ​ເອ​ກະ​ຊົນໂດຍ​ພໍ່​ແມ່​ຂອງ​ພວກ​ເຂົາ, ລວມ​ເຖິງ ໂຮງ​ຮຽນ​ທາງສາ​ສະ​ໜາ, ໂຮງ​ຮຽນ​ປະ​ຖົມ ແລະ ໂຮງ​ຮຽນ​ມັດ​ທະ​ຍົມ​ທີ່​ຕັ້ງ​ຢູ່​ໃນ​ເຂດ​ໂຮງ​ຮຽນ​ທີ່​ໃຫ້​ບໍ​ລິ​ການ​ໂດຍ LEA.” ໂດຍ​ອີງ​ຕາມ​ຂໍ້​ກຳ​ນົດ​ຂອງ IDEA, ກິດ​ຈະ​ກຳ​ການ​ຊອກ​ຫາ​ເດັກ​ຂອງເດັກດັ່ງ​ກ່າວ​ຕ້ອງ​ຄື​ກັນ​ກັບ​ກິດ​ຈະ​ກຳ​ການ​ຊອກ​ຫາ​ເດັກ​ທີ່​ດຳເນີນ​ການ​ສຳ​ລັບ​ນັກ​ຮຽນ​ໃນ​ໂຮງ​ຮຽນ​ລັດ​ຂອງ LEA. ສຳ​ລັບ​ຂໍ້​ມູນ​ເພີ່ມ​ເຕີມ​ກ່ຽວ​ກັບ​ຂໍ້​ກຳ​ນົດ​ການ​ຊອກ​ຫາ​ເດັກ​ທີ່​ກ່ຽວ​ຂ້ອງ​ກັບ​ການ​ເຂົ້າ​ຮ່ວມ​ແບບ​ສ່ວນ​ຕົວ​ຂອງ​ເດັກ​ທີ່​ມີ​ຄວາມ​ພິ​ການ, ລວມ​ທັງ​ເດັກ​ທີ່​ຮຽນ​ຢູ່​ເຮືອນ, ກະ​ລຸ​ນາເບິ່ງ[ເວັບ​ໄຊ](https://www.doe.mass.edu/sped/proshare/)ຂອງ​ພະ​ແນກ​ການ​ສຶກ​ສາ​ຂັ້​ນ​ປະ​ຖົມ ແລະ ມັດ​ທະ​ຍົມ (DESE) [SPED ຄຳ​ແນະ​ນຳ​ກ່ຽວ​ກັບ​ການ​ບໍ​ລິ​ຫານ 2018-1 (Administrative Advisory SPED 2018-1)](https://www.doe.mass.edu/sped/advisories/2018-1.html) ແລະ [​ຕົວ​ຢ່າງ​ແຈ້ງ​ການ ການ​ຊອກ​ຫາ​ເດັກ (sample child find notices)](https://www.doe.mass.edu/sped/proshare/sample-childfind.docx) ສຳ​ລັບ​ນັກ​ຮຽນ​ທີ່​ສະ​ໝັກເຂົ້າ​ຮຽນ​ແບບ​ສ່ວນ​ຕົວ.

**ພາບ​ລວມ​ຂອງ​ຂໍ້​ກຳ​ນົດ​ການ​ຊອກ​ຫາ​ເດັກ​ນ້ອຍ (Child Find) ພາຍ​ໃຕ້ກົດ​ໝາຍຂອງ​ລັດ**

ນອກ​ເໜືອ​ຈາກ​ກົດ​ໝາຍ​ຂອງ​ລັດ​ຖະ​ບານ​ກາງ, ກົດ​ໝາຍ​ຂອງ​ລັດ​ມາດຊາ​ຊູ​ເຊັດ​ກຳ​ນົດໃຫ້ “ສະ​ພາ​ໂຮງ​ຮຽນ​ຂອງທຸກໆ​ເມືອງ, ຕົວ​ເມືອງ ຫຼື ເຂດ​ໂຮງ​ຮຽນ” ໃນ​ການ “ລະ​ບຸ [ເດັກ​ໃນ​ໄວ​ຮຽນ (school age children)](https://malegislature.gov/Laws/GeneralLaws/PartI/TitleXII/Chapter71B/Section1) *ທີ່​ອາ​ໄສ​ຢູ່​ໃນ​ເຂດນັ້ນ* ຜູ້​ທີ່​ມີ​ຄວາມ​ພິ​ການ,” ພ້ອ​ມ​ກັນ​ກັບ “ໄດ້​ຮັບ​ການ​ວິ​ນິ​ໄສ ແລະ ປະ​ເມີນ​ຄວາມ​ຕ້ອງ​ການ​ຂອງ​ເດັກ​ຄົນ​ດັ່ງ​ກ່​າວ, ສະ​ເໜີ​ຂໍ​ໂປ​ຣ​ແກ​ຣມ​ການ​ສຶກ​ສາ​ພິ​ເສດ​ເພື່ອ​ໃຫ້​ຕອບ​ສະ​ໜອງ​ຄວາມ​ຕ້ອງ​ການ​ດັ່ງ​ກ່າວ, ສະ​ໜອງ ຫຼື ຈັດ​ແຈງ​ການ​ໃຫ້​ບໍ​ລິ​ການ​ໂປ​ຣ​ແກ​ຣມ​ການ​ສຶກ​ສາ​ພິ​ເສດດັ່ງ​ກ່າວ.” ນອກ​ຈາກນັ້ນ, ກົດ​ໝາຍ​ລັດ​ຍັງ​ກຳ​ນົດ​ໃຫ້ເຂດ​ໂຮງ​ຮຽນ “ເກັບ​ຮັກ​ສາ​ບັນ​ທຶກ​ການ​ລະ​ບຸ​ຕົວຕົນ, ການ​ວິ​ນິ​ໄສ, ການ​ສະ​ເໜີຂໍ ແລະ ໂປ​ຣ​ແກ​ຣມ​ທີ່​ໄດ້​ສະ​ໜອງ​ໃຫ້​ຢ່າງ​ແທ້​ຈິງ.”

**ການ​ພິ​ຈາ​ລະ​ນາ​ຕໍ່​ກັບ​ການ​ດຳ​ເນີນ​ກິດ​ຈະ​ກຳ​ການ​ຊອກ​ຫາ​ເດັກ**

ດັ່ງ​ທີ່​ໄດ້​ລະ​ບຸໄວ້​ໂດຍ OSERS ໃນ *ຄຳ​ແນະ​ນຳ* [*ການ​ຊອກ​ຫາ​ເດັກ (Child Find)*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a)ຂອງ​ພວກ​ເຂົາ, ໃນ​ແງ່​ຂອງ​ການ​ສຶກ​ສາ​ທີ່​ຢຸດ​ຊະ​ງັກ​ໂດຍ​ເກີດ​ຈາກ​ໂຄວິດ-19, LEAS ຄວນກວດ​ສອບ​ປະ​ສິດ​ທິ​ພາບ​ຂອງແນວ​ທາງ​ປະ​ຕິ​ບັດ ແລະ ການ​ເລີ່ມ​ກິດ​ຈະ​ກຳ​ໃໝ່​ຂອງ​ການ​ຊອກ​ຫາ​ເດັກ​ທີ່​ມີ​ຢູ່​ແລ້ວຄືນຕາມ​ຄວາມ​ເໝາະ​ສົມ ຕົວ​ຢ່າງ: LEAs ທີ່​ໄດ້​ປະ​ກາດ​ແຈ້​ງ​ການ ການ​ຊອກ​ຫາ​ເດັກ (Child Find) ໃນ​ເວັບ​ໄຊຂອງ​ພວກ​ເຂົາ ແລະ ໃນ​ບ່ອນ​ທີ່​ມັກ​ວຽນ​ມາ​ໂດຍ​ຄອບ​ຄົວໃນ​ຊຸມ​ຊົນ​ຂອງ​ພວກ​ເຂົາ​ເຊັ່ນ: ຫ້ອງ​ການ​ທ່ານ​ໝໍ, ສູນປັນ​ຍາ​ອ່ອນ, ໂຮງໝໍ, ໂຮງ​ຮຽນ​ເອ​ກະ​ຊົນ ແລະ ບ່ອນ​ເບິ່ງ​ແຍງ​ດູ​ແລ​ລາຍ​ວັນ​ອາດ​ຈະ​ພິ​ຈາ​ລະ​ນາ​ການ​ອອກ​ແຈ້ງ​ການ ການ​ຊອກ​ຫາ​ເດັກ​ຂອງ​ພວກ​ເຂົາ​ໃນ​ໜ້າ​ສື່​ສັງ​ຄົມ​ຂອງ​ພວກ​ເຂົາ ຫຼື ເພີ່ມ​ຈຳ​ນວນ​ບ່ອນທີ່​ພວກ​ເຂົາເຜີຍແຜ່​ພວກ​ມັນ. ສຳ​ລັບ​ແນວ​ຄວາມ​ຄິດ​ເພີ່ມ​ເຕີມ​ກ່ຽວ​ກັບ​ກິດ​ຈະ​ກຳ​ການ​ຊອກ​ຫາ​ເດັກ, ກະ​ລຸ​ນາ​ເບິ່ງ: ຄຳ​ຖາມ ແລະ ຄຳ​ຕອບ 5, OSERS, [*ການ​ຊອກ​ຫາ​ເດັກ (Child Find)*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a).